עפרוניים

עפרוניים (שם מדעי: Alaudidae) היא משפחה של ציפורי שיר. כל מיני העפרוניים מצויים בעולם הישן, וגם בצפון אוסטרליה ובמזרחה. רק מין אחד, צחיחנית חרמון, נפוץ  ביבשת אמריקה. אזורי הגידול משתנים במידה רבה, אך מינים רבים חיים באזורים יבשים יחסית.

תיאור המשפחה
אורך העפרוניים נע בין 12 ל-24 ס"מ, ומשקלם - בין 15 ל-75 גרם. רוב המינים בונים את קניהם על הקרקע. צבעיהם - בגוונים של אפור, חום וצהוב -  דהויים בדרך כלל ומשמשים כצבעי הסוואה מפני טורפים, בעיקר כשהם מקננים על הקרקע.

לעפרוניים יש קריאות משוכללות יותר מרוב הציפורים האחרות, והם שרים בראוותנות בזמן תעופה. באמצעות שירה זו הזכרים מושכים נקבות וגם מגינים על הטריטוריה שלהם.  השירה המיוחדת של העפרוניים,  בשילוב התפשטותם באזורים מאוכלסים בני אדם, תרמה רבות לחשיבותם בספרות ובמוזיקה.

מיון המשפחה
סוג Mirafra
סוג Pinarocorys
סוג Heteromirafra
סוג Certhilauda 
סוג Chersomanes 
סוג צחיחן (Eremopterix)
סוג Ammomanes 
סוג Alaemon 
סוג ומין יחיד עפרוני עב-מקור (Ramphocoris clotbey)
סוג Melanocorypha 
סוג עפרונן (Calandrella)
סוג Spizocorys 
סוג ומין יחיד עפרוני ערבה (Eremalauda dunni)
סוג ומין יחיד Chersophilus duponti
סוג Galerida 
סוג ומין יחיד Pseudalaemon fremantlii
סוג ומין יחיד חוגת עצים (Lullula arborea)
סוג זרעית (Alauda)
סוג צחיחנית (Eremophila)

קישורים חיצוניים

 

טקסונים שתוארו בידי ניקולס אילוורד ויגורס
בעלי חיים שתוארו ב-1825